ኦህዴድ አቶ ሙክታር ከድርን በሊቀመንበርነት መረጠ
አዲስ አበባ ፣ የካቲት 20፣ 2006 (ዋኢማ) – የኦሮሞ ህዝብ ዴሞክራሲያዊ ድርጅት/ኦህዴድ/ ማዕከላዊ ኮሚቴ የድርጅቱን ሊቀመንበርና ምክትል ሊቀመንበር መረጠ።በዚሁ መሰረት ምክትል ሊቀመንበር የነበሩት አቶ ሙክታር ከድር  የድርጅቱ ሊቀመንበር ሆነው ተመርጠዋል።የድርጅቱ ማዕከላዊ ኮሚቴ ጽህፈት ቤት ኃላፊ የነበሩት ወይዘሮ አስቴር ማሞ ደግሞ ምክትል ሊቀመንበር ሆነው ተመርጠዋል።የኦሮሞ ህዝብ ዴሞክራሲያዊ ድርጅት/ኦህዴድ/ ማዕከላዊ ኮሚቴ ሊቀመንበርና ምክትል ሊቀመንበር የመረጠው ባካሄደው አስቸኳይ ስብሰባ ነው። ተመራጮቹ የተሰጣቸውን ተልዕኮ በብቃት የሚወጡ መሆናቸው ታምኖባቸዋል።ማዕከላዊ ኮሚቴው በቅርቡ ባካሄደው ስብሰባ የድርጅቱ ሊቀመንበር የነበሩት አቶ አለማየሁ አቶምሳ በህመም ምክንያት ባቀረቡት የኃላፊነት መልቀቂያ ጥያቄ ላይ ተወያይቶ እንዳፀደቀላቸው የኦሮሚያ ሬድዮና ቴሌቪዥን ድርጅት በዘገባው አስታውሷል።  (ኤፍ.ቢ.ሲ.)